Kgosi le dikgosana di tla busa gore go nne le tshiamiso (1-8)
Basadi ba ba sa tshwenyegeng ka sepe ba a tlhagisiwa (9-14)
Ba tla segofadiwa fa Modimo a ba tshololela moya wa gagwe (15-20)
32 Kgosi+ e tla busa gore go nne le tshiamo,+Le dikgosana di tla busa gore go nne le tshiamiso.2 Mme mongwe le mongwe o tla nna jaaka lefelo la go iphitlhela* phefo,Lefelo la go iphitlhela* pula ya matsubutsubu,O tla nna jaaka melatswana ya metsi mo nageng e e se nang metsi,+Le jaaka moriti wa lefika le legolo thata mo lefatsheng le le omeletseng.3 Foo matlho a ba ba bonang ga a kitla a tlhola a ngaparagana,E bile ditsebe tsa ba ba utlwang di tla reetsa ka kelotlhoko.4 Pelo ya batho ba ba mafega e tla akanyetsa kwa teng ka kitso,Le loleme lo lo kwakwaetsang lo tla bua ka thelelo le ka tsela e e utlwalang sentle.+5 Motho yo o bosula ga a kitla a tlhola a bidiwa yo o pelotshweu,Le motho yo o se nang maitseo ga a kitla a bidiwa motlotlegi;6 Gonne yo o se nang tlhaloganyo o tla bua se se se nang tlhaloganyo,Le pelo ya gagwe e tla loga maano a a utlwisang botlhoko,+Gore a kgothaletse botlhanogi* le go bua se se sa siamang kgatlhanong le Jehofa,Gore a tsamaise yo o tshwerweng ke tlala a sa fiwa dijoA bo a time yo o tshwerweng ke lenyora sengwe sa go nwa.7 Maano a motho yo o se nang maitseo a bosula;+O kgothaletsa boitshwaro jo bo sa siamangGore a senye yo o bogisiwang a dirisa maaka,+Tota le fa mohumanegi a bua se se siameng.8 Le fa go ntse jalo, motho yo o pelotshweu o rata go aba,Mme o nna a ntse a aba ka bopelotshweu.9 “Lona basadi ba lo sa tshwenyegeng ka sepe, emang mme lo reetse lentswe la me.Lona basetsana ba lo sa kgathaleng,+ tlhwaelang tsebe se ke se buang.10 Mo lobakeng lo lo fetang ngwaga, lona ba lo sa kgathaleng lo tla tshoga,Ka gonne go tla bo go se na maungo ape a a phuthilweng fa thobo ya morara* e khutla.+11 Roromang, lona basadi ba lo sa tshwenyegeng ka sepe!Tshogang, lona ba lo sa kgathaleng!Apolang diaparo tsa lona,Mme lo ikgatlhe ka letsela la kgetsi mo dinôkeng.+12 Ititeyeng dihuba lo lele selelo sa khutsafaloKa ntlha ya masimo a a eletsegang le setlhare sa morara se se ungwang.13 Gonne masimo a batho ba me a tla tlhoga mmitlwa le mengana gotlhe fela;Mme e tla khurumetsa matlo otlhe a boitumelo,One motse o o tletseng boitumelo.+14 Gonne tora e e sireleditsweng e tlogetswe fela;Motse o o modumo o tlogetswe fela.+Ofele+ le tora ya go lebelela di fetogile naga e e kgakgabetseng ka bosakhutleng,E e itumelelwang ke ditonki tsa naga,Le mafulo a matsomane,+15 Go fitlha Modimo a re tshololela moya wa gagwe,+Le naga e fetoga tshingwana ya maungo,Le tshingwana ya maungo e kaiwa e le sekgwa.+16 Foo tshiamiso e tla aga mo nageng,Le tshiamo e tla nna mo tshingwaneng ya maungo.+17 Diphelelo tsa tshiamo ya boammaaruri e tla nna kagiso,+E bile tuelo ya tshiamo ya boammaaruri e tla nna maemo a a ritibetseng le polokesego tse di nnelang ruri.+18 Batho ba me ba tla nna mo lefelong la bonno le le nang le kagiso,Mo mafelong a a sireletsegileng le mo mafelong a boikhutso a a ritibetseng.+19 Le fa go ntse jalo, sefako se tla digela sekgwa fa fatshe,E bile motse o tla ripitliwa gotlhelele.20 Go itumela lona ba lo jalang peo gongwe le gongwe kwa go nang le metsi,Ba lo tsamaisang* poo le tonki.”+
tsn_Latn tsn_Latn tsn_Latn tsn_Latn